Is-Sezzjoni Kunsilliera Partit Laburista kkundannat l-attakk vandalu li sar matul il-lejl li għadda fuq il-propjetà tas-Sindku tal-Belt Valletta Alfred Zammit. Fi stqarrija, din is-sezzjoni esprimiet is-solidarjetà mas-Sur Zammit filwaqt li awgurat li l-investigazzjonijiet tal-pulizija jwasslu sabiex dawn l-individwi jinqabdu u ssir ġustizzja. Il-President tas-Sezzjoni Kunsilliera Partit Laburista Mario Fava qal li atti bħal dawn huma deplorabbli u kodardi. L-istqarrija temmet tgħid li għandha ssir ġustizzja wkoll mas-soċjetà inġenerali li m'għandhiex tittollera azzjonijiet simili. BIL-FILMAT: Il-karozza ta' Alfred Zammit tieħu n-nar fil-Belt Valletta